ଡେଲିଭରି ସମୟରେ ଝିଅ ଜନ୍ମ ହେଲେ ଏହି ଡାକ୍ତର ନିଅନ୍ତି ନାହିଁ ଫିସ୍ , ପୁରା ହସ୍ପିଟାଲରେ ମିଠା ବାଣ୍ଟନ୍ତି । - Odisha Jagat\nଡେଲିଭରି ସମୟରେ ଝିଅ ଜନ୍ମ ହେଲେ ଏହି ଡାକ୍ତର ନିଅନ୍ତି ନାହିଁ ଫିସ୍ , ପୁରା ହସ୍ପିଟାଲରେ ମିଠା ବାଣ୍ଟନ୍ତି ।\nଏତେ ସରକାରୀ ଯୋଜନା, ସ୍କୁଲରେ ଶିକ୍ଷା, ସାମାଜିକ ଶିକ୍ଷା ଓ ଚର୍ଚ୍ଚା ପରେ ମଧ୍ୟ ଆମ ଦେଶରେ ଆଜି ବି ପୁଅ ଓ ଝିଅ ମଧ୍ୟରେ ପାର୍ଥକ୍ୟ ଦେଖାଯାଏ ।\nଦୁନିଆରେ ବହୁତ ଏପରି ଲୋକ ଅଛନ୍ତି ଯେଉଁମାନେ ଭଲ କାମ କରି ଲୋକଙ୍କର ପ୍ରସଂସାର ପାତ୍ର ହୋଇଥାନ୍ତି ଓ ପବ୍ଲିସିଟି ମଧ୍ୟ କରନ୍ତି ନାହିଁ । କିନ୍ତୁ ବହୁତ ଲୋକମାନଙ୍କର ଭଲ କାମ କରିବା ସହ ଫେମସ୍ ବା ପ୍ରସିଦ୍ଧ ହେବାର ରୁଚି ମଧ୍ୟ ଥାଏ । କିନ୍ତୁ ଏମାନଙ୍କ ମଧ୍ୟରେ କିଛି ଏପରି ଲୋକ ମଧ୍ୟ ଅଛନ୍ତି ଯେଉଁମାନେ ବିନା କିଛି ସ୍ୱାର୍ଥ ବା କାରଣରେ ଲୋକଙ୍କ ସାହାଯ୍ୟ କରିଥାନ୍ତି । କିଛି ଏପରି ହିଁ କରୁଛନ୍ତି ଜଣେ ମହିଳା ଡାକ୍ତର, ଯିଏ ନିଜ ହସ୍ପିଟାଲରେ ଝିଅ ଜନ୍ମ ହେଲେ ଏକ ବିଶେଷ ସୁବିଧା ଦିଅନ୍ତି ଓ ଗରିବ ଲୋକମାନଙ୍କୁ ସାହାଯ୍ୟ ମଧ୍ୟ କରନ୍ତି । ତାଙ୍କୁ ଏହି କାମ କରିବାରେ ଆନନ୍ଦ ମିଳିଥାଏ ଓ ତାଙ୍କୁ ଏହା ଲାଗୁଛି କି ଡାକ୍ତର ହୋଇ ସେ ଏହି ଏକ ଭଲ କାମ କରୁଛନ୍ତି । ଏହି ଡାକ୍ତର ଝିଅ ଜନ୍ମ ହେଲେ କୌଣସି ବି ଫିସ୍ ବା ପଇସା ନିଅନ୍ତି ନାହିଁ, ଏହା ବ୍ୟତୀତ ଏହି ହସ୍ପିଟାଲକୁ ଆସୁଥିବା ପ୍ରତିଟି ଗରିବ ଗର୍ଭବତୀ ମହିଳାଙ୍କୁ ପଇସା ଦେଇ ସାହାଯ୍ୟ କରିଥାନ୍ତି ।\nଡେଲିଭରି ସମୟରେ ଝିଅ ଜନ୍ମ ହେଲେ ଏହି ଡାକ୍ତର ନିଅନ୍ତି ନାହିଁ ଫିସ୍ :\nଏତେ ସରକାରୀ ଯୋଜନା, ସ୍କୁଲରେ ଶିକ୍ଷା, ସାମାଜିକ ଶିକ୍ଷା ଓ ଚର୍ଚ୍ଚା ପରେ ବି ଆମ ଦେଶରେ ଆଜି ବି ପୁଅ ଓ ଝିଅ ମଧ୍ୟରେ ପାର୍ଥକ୍ୟ ଦେଖାଯାଏ । ବହୁତ ଲୋକ ଆଜି ବି ଗର୍ଭବତୀ ମହିଳାକୁ ବାଧ୍ୟ କରନ୍ତି ଗର୍ଭପାତ କରିବା ପାଇଁ, ଯାହାର ଜ୍ୱଳନ୍ତ ଉଦାହରଣ ନାଳ, ମଇଳା ଜାଗାରେ ଭୃଣ ପଡିଥିବାର ଦେଖାଯାଏ । କିନ୍ତୁ ଏମିତିରେ ମଧ୍ୟ ବହୁତ ଲୋକ ଅଛନ୍ତି ଯେଉଁମାନେ ଝିଅକୁ ନିଜ ଜୀବନ ବୋଲି ଭାବନ୍ତି ଓ ସେମାନଙ୍କ ମଧ୍ୟରୁ ଜଣେ ହେଉଛନ୍ତି ଡା. ସିପ୍ରା ଧର; ଯିଏ ବିଏଚୟୁରୁ ଏମବିବିଏସ୍ ଓ ଏମଡି ପଡିଛନ୍ତି ଓ ବାରଣାସୀର ପାହାଡିଆ କ୍ଷେତ୍ରରେ ନିଜର ନର୍ସିଂହୋମ ଚଳାଇଛନ୍ତି । କନ୍ୟା ଭୃଣ ହତ୍ୟା ରୋକିବା ପାଇଁ ଓ ଝିଅ ଜନ୍ମକୁ ବୃଦ୍ଧି କରିବା ପାଇଁ ସେ ଏକ ସୁବିଧା ଦେଉଛନ୍ତି ଯେଉଁଥିରେ ସେ ନିଜ ନର୍ସିଂହୋମରେ ଜନ୍ମ ହେଉଥିବା ଝିଅ ପାଇଁ ପୁରା ହସ୍ପିଟାଲରେ ମିଠାଇ ବଣ୍ଟନ କରନ୍ତି ଓ ଜନ୍ମ ପାଇଁ କୌଣସି ମଧ୍ୟ ଡେଲିଭରି ଚାର୍ଜ ନିଅନ୍ତି ନାହିଁ । ତାଙ୍କର ଏପରି କରିବା ପଛରେ କେବଳ ଗୋଟିଏ ହିଁ ଲକ୍ଷ୍ୟ ଅଛି, ଯାହାକି ଲୋକମାନେ ପୁଅ ଓ ଝିଅକୁ ସମାନ ବୋଲି ଭାବନ୍ତୁ ।\nଡା. ସିପ୍ରାଧର ଶ୍ରୀବସ୍ତାବ କହନ୍ତି, 'ଲୋକଙ୍କ ମନରେ ଝିଅଙ୍କ ପ୍ରତି ନକାରତ୍ମକ ଭାବନା ଆଜି ବି ରହିଛି । ମୋତେ ଏହା ବି ଶୁଣିବାକୁ ମିଳୁଛି, ଝିଅ ଜନ୍ମ ହେବାର ଶୁଣି ପରିବାରଜନଙ୍କ ମନ ଶୁଖିଯାଏ । ଅଧିକାଂଶ ଲୋକ ଗରିବ ହୋଇଥିବା ଯୋଗୁଁ କାନ୍ଦନ୍ତି ଓ ଲୋକଙ୍କ ମନର ଏହି ଭାବନାକୁ ପରିବର୍ତ୍ତନ କରିବା ପାଇଁ ଚେଷ୍ଟା କରୁଛି ।' ଶୁଣିବାକୁ ମିଳୁଛି ଯେ, ନିଜର ନର୍ସିଂହୋମରେ ସେ ଆଜି ପର୍ଯ୍ୟନ୍ତ ୧୦୦ରୁ ଉର୍ଦ୍ଧ୍ୱ ଝିଅକୁ ଜନ୍ମ କରେଇଛନ୍ତି ଓ ଉପହାରରେ କୌଣସି ଜିନିଷ ବି ନେଇ ନାହାନ୍ତି ।\nପ୍ରଧାନମନ୍ତ୍ରୀ କରି ସାରିଛନ୍ତି ତାଙ୍କର କାମର ସମ୍ମାନ :\nଡା. ସିପ୍ରାଧରଙ୍କ ଏହି କାମ ବିଷୟରେ ଯେତେବେଳେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କୁ ଜଣା ପଡ଼ିଲା, ସେ ବହୁତ ପ୍ରଭାବିତ ହୋଇଥିଲେ । ମେ ୨୦୧୮ରେ ଯେବେ ମୋଦି ବାରଣାସୀ ଯାଇଥିଲେ ସେତେବେଳେ ଡା. ସିପ୍ରା ତାଙ୍କ ସହ ମିଶିଥିଲେ ଓ ପିଏମ୍ ମୋଦି ମଞ୍ଚ ଉପରେ ତାଙ୍କ ସମ୍ବୋଧନରେ ଦେଶର ସବୁ ଡାକ୍ତରଙ୍କୁ ପ୍ରାର୍ଥନା କରିଥିଲେ ଯେ, ସବୁ ମାସର ୯ ତାରିଖରେ ଜନ୍ମ ହେଉଥିବା ଝିଅର ପରିବାର ଠାରୁ କୌଣସି ବି ଫିସ୍ ବା ପଇସା ନ ନିଆଯାଉ। ଏଥିପାଇଁ "ବେଟି ବଚାଓ ଓ ବେଟି ପଢାଓ' ଯୋଜନାର ସୁବିଧା ମଧ୍ୟ ଉପଲବ୍ଧ ହେବ । ଡା. ସିପ୍ରା କହିବା ଅନୁସାରେ ପୁରାତନ କାଳରେ ଝିଅମାନଙ୍କୁ ଲକ୍ଷ୍ମୀଙ୍କ ରୂପ ବୋଲି କୁହାଯାଏ ଓ ଆଜି ଦେଶ ଉନ୍ନତିର ପଥରେ ଆଗଉଛି କିନ୍ତୁ ଏହା ପରେ ବି ଭୃଣ ହତ୍ୟା ପରି କୁକୃତ୍ୟ ଏକ ସଭ୍ୟ ସମାଜ ପାଇଁ ଅଭିଶାପ ।\nPrevious ଗର୍ବରେ ନିଜକୁ କେବେ ଭୁଲ ନାହିଁ । ସବୁବେଳେ ମନେ ରଖନ୍ତୁ ଆଗରେ ଆମେ କେମିତି ଥିଲୁ ?\nNext କାହିଁକି ହାଜିଅଲି ଦରଗାହ ପାଣିରେ ବୁଡୁନାହିଁ, ଉଠିଲା ଏହି ରହସ୍ୟରୁ ପରଦା ।
